TERVENEMINE KUULUB SULLE
"Püha Vaimu ristimine" 1/2
Tere! Olen Juennine Fox.
Tere tulemast vaatama 3. saadet võidukast palvest.
Me räägin palve tähtsust ja õpetan tõhusat palvetamist.
Täna räägime sügavast palvest.
Meist igaüks räägib keelt.
Kas inglise, soome, rootsi või eesti keelt.
Vahet pole, mis keelega on tegu,
sest kogeme, et emakeeles on kõige tõhusam palvetada.
Piibel räägib aga palvekeeltest, millega saame sügavalt palvetada
konkreetsematel teemadel, et saada läbimurdeid.
Me peame teadma, mida piibel õpetab palvest.
Milline palve meeldib Jumalale?
Täna räägime Püha Vaimu ristimisest ning keeltes rääkimise annist.
Ava oma Piibel Jesaja 28:9-12.
Loeme Jumala sõna.
Leian, et Jumala sõna on Jumala poolt inspireeritud,
ja peaksime panema selle aluseks kõigele me sõnadele.
Kui ma ei leia sellele Jumala sõnast tõendust,
siis jätan selle puutumata.
Alustame lugemist Vanast Testamendist.
Jesaja 28:9-12.
"Kellele Ta tahab õpetada tarkust ja kellele seletada ilmutust?
Kas piimast võõrutatuile, rinnalt võetuile?
Sest see on: käsk käsu peale, käsu peale käsk,
mõõdunöör mõõdunööri peale, mõõdunööri peale mõõdunöör,
pisut siin, pisut seal.
Tõesti, kogelevate huultega
ja võõras keeles kõneleb ta sellele rahvale
tema, kes neile ütles: "See on hingamispaik,
laske väsinud hingata, see on kosutuskoht!""
Jumal ütleb Vanas Testamendis, et iga õpetus, uus mõte
on Jumala sõnas eri kohtades, eri teemad on kui läbi põimunud.
Juba Vanas Testamendis
valmistas Jumal inimesi ette kogelevate huultega rääkimiseks.
Kogelemine ei ole tavapärane kõneviis.
Jumal hakkab oma rahvaga rääkima selles võõras keeles,
mida nimetatakse kogelevateks huulteks.
Samuti öeldakse, et see keel on värskenduseks.
See värskendab Jumala rahvast, annab hingamist väsinutele.
Kellele on täna vaja värskendust?
Mina vajan värskendust, seda vajavad ka paljud teised.
Palvetamine pole kerge tegevus.
Kui sa palvetad emakeeles,
ei oska sa Jumalale alati öelda, mida tahaksid.
Vahel on raske leida vastavaid
sünonüüme ja omadussõnu, et kirjeldada oma tundeid.
Mõnikord sa ei tea, mida tunned ning mida öelda Jumalale.
Paljud ei tea, kuidas palvetada.
Neil põhjustel ongi mõnikord raske palvetada.
Mulle ei meeldinud aastate vältel palvekoosolekud ega palvetamine.
Ma ei tahtnud, et keegi seda teaks, kuid ma ei osanud palvetada
ega ei teadnud, mida Jumalale öelda.
Jumal ütleb siin, et räägib oma rahvaga teises keeles.
Selle keele läbi saavad inimesed julgustust ja värskendust.
Ühesõnaga, see keel pole raske.
Nüüd näeme sama salmi ka Uues Testamendis.
See on tähtis, sest arvatakse, et Vana Testament ei kehti.
Vana Testament kehtib.
Jeesus tuli käsku täitma.
Ükski koma ei lähe kaotsi, kuni kõik on täide läinud.
Vana ja Uus toimivad koos.
Vana Testament on prohvetlik,
milles kuulutatakse, mida Jeesus hakkab tegema.
Uues Testamendis see kõik täitub.
1. Korintlastele 14:21: "Seadusesse on kirjutatud:
"Ma räägin sellele rahvale teiste keeltega ja teiste huultega,
ent nad ei võta nõndagi kuulda, ütleb Issand."
Issand oli pettunud.
Paulus viitab siin Vanale Testamendile.
Püha Vaim oli tulnud ning Jumal liikus.
Paulus selgitas, et Jumal räägib võõras keeles.
See oli ettevalmistus selleks, et Jumal kasutab võõrast keelt.
Seda nimetatakse kogelevateks huulteks.
Mõned ei usu, et see on Jumalast.
Räägin loo, mis juhtus ammu.
Kasvasin üles baptistikoguduses.
Baptistid ei uskunud võõraste keeltega rääkimise andi.
Mu isa isegi ütles, et keeled on Saatanast.
Ta ei uskunud sellesse.
Kasvasin üles teadmisega, et keeled on vaenlase käest.
Ülikoolis pühendasin taas oma elu Jeesusele.
Läbisin Piibliõppe programmi.
Nad hakkasid õpetama
Püha Vaimuga ristimisest ja võõrastes keeltes rääkimist.
Ma põgenesin sealt kiiresti.
Te pole arvatavasti näinud kedagi nii kiirelt põgenemas.
Ma ei läinud sinna tagasi, kuigi mul oli jäänud lõpuni paar korda.
Paar nädalat hiljem koputati mu uksele.
Mulle tulid külla piibliõpet läbi viivad inimesed.
Nad ütlesid, et igatsesid mind ning märkasid mu puudumist.
"Õige järeldus," mõtlesin.
Nad soovisid mu eest palvetada, sest uskusid, et Jumalal on mulle and.
Ütlesin, et mul on kiire ei ole sellest aega rääkida.
Kui te tahate rääkida keeltest, siis ma ei taha midagi Saatanast.
Nad olid väga kannatlikud ja ütlesid, et ei räägi keeltest,
kuid küsisid, kas võivad palvetada, sest Jumalal on minule and.
Mulle meeldivad kingitused, seega palusin neil sisse tulla.
Nad tulid ja hakkasid palvetama.
Nad palvetasid järgnevalt.
Hüüdsin: "Oodake!
Kas ma ei öelnud teile, et ei taha, et räägite keeltes,
sest ei taha oma korterisse midagi deemonlikku."
Nad olid targad.
Nad ütlesid: "Vabandust!
Ütlesid, et sa ei taha rääkida keeltes,
kuid ei öelnud, et meie ei tohi keeltes rääkida.
Oskame vaid seda."
Vastasin: "Olgu, teie rääkige, kuid mina ei taha rääkida."
Nad võtsid mu kätest ja jätkasid.
Järsku mu sisemus läks sellega kaasa.
Püha Vaimu värskendus oli minus valla päästetud.
Au lained rullusid mu üle.
Minusse kogunenud valu hakkas lahtuma.
Allasurutud valu, millest ma
ei osanud Jumalalegi rääkida ega ka Temale anda.
Kui see kõik toimus minuga, siis hakkasin nutma.
Kogu kurbus ja lein hakkas minust välja tulema.
Ma nutsin ja nutsin.
See nutt vabastas mu koormatest.
Äkki ma ütlesin järgnevat.
Olin hämmingus, et hakkasin soravalt keeltes rääkima.
Jumal andis mulle keeltega rääkimise anni.
Ma ei palunud seda, kuid Jumal andis selle mulle.
Tänu Jumalale, sest Ta teadis, et vajan seda andi.
Kui ma selle sain, siis teadsin, et see on Jumalalt.
Ma olin nii vaba ja värskendatud.
Ma teadsin, et Jeesus andis mulle oma keele.
Ta lahendas ära mu oskamatuse
Temaga rääkida ning väljendada endas olevat.
Ta rääkis minu kaudu Isaga.
Ma rääkisin keeltes kella neljani hommikul.
See juhtus minuga, kui sain keelte anni.
Esiteks, hakkasin lugema Sõna ning mõistsin King James'i tõlget.
Jumal peab selle taga olema, kui saad sellest tõlkest aru.
Ma sain ilmutusliku arusaamise.
Hakkasin kuulma Jumala häält ning olin selle suhtes väga tundlik.
Mul tekkis soov teha Jumala tahet.
Ma sain aru, mida tähendab, et Ta on mu elu Isand.
See kõik tuli Püha Vaimu kaudu, mis tõmbas mind Jeesusele lähemale.
Apostlite teod 3:19-20:
"Parandage siis meelt ja pöörduge, et teie patud kustutataks,
nii et Issandalt tuleksid kosumisajad."
Ta ütleb, et tuleb värskendus.
Inimesi päästetakse ja vabastatakse, kui räägitakse vaimukeeltes.
Nelipühipäeval juhtus midagi.
Apostlite teod 2 öeldakse, et tulekeeled langesid nendele
ja nad kõik hakkasid rääkima nii nagu Vaim igaühele andis.
Inimesed nägid neid naermas ja keeltes rääkimas.
Kogudus kasvas ja neil oli pidu.
Nad said suure väe ja võidmise.
Kas Jeesus rääkis keeltes kõnelemisest?
Muidu mõtleme, et ainult Paulus rääkis keeltest.
Kas ka Jeesus rääkis sellest?
Kui Jeesus rääkis keeltest, siis on asi paika pandud.
Markuse 16:15-17.
"Jeesus ütles neile: Minge kõike maailma,
kuulutage evangeeliumi kogu loodule!
Kes usub ja on ristitud, see päästetakse
aga kes ei usu, mõistetakse hukka.
Kuid uskujaid saadavad sellised tunnustähed: minu nimel
ajavad nad välja kurje vaime, nad räägivad uusi keeli."
Küsin sinult, kas sa oled usklik?
Tõsta kodus käsi, kui oled usklik.
Mõlemad mu käed on üleval.
Jeesus ei andnud soovituse vaid tegemist oli suure käsuga.
Kõik, mida Jeesus ütles, oli täitmiseks.
Ta ütles, et Temasse uskujad räägivad uusi keeli.
Nad ei mõtle, kas seda teha või mitte teha.
See määrab ära, kes usub ja kes ei usu minusse.
Neil, kes usuvad, saab olema vägi.
Vanas Testamendis öeldakse,
et nad teevad suuri tegusid ning neil on vägi Jumalalt.
See juhtus nelipühipäeval õpilastega.
See on uus ristimine.
Jeesus ristiti veega - Ta kasteti vee alla.
Johannes ristis inimesi veega.
Ta ütles, et kui Jeesus tuleb, ristib Ta Püha Vaimu tulega.
Kas see võibki olla tulega ristimine?
Usun, et on, sest Jeesus ütles Apostlite tegude 1. peatükis:
"Te saate väe ülalt, kui Püha Vaim tuleb teie peale.
Te olete minu tunnistajad
Jeruusalemmas ja Juudamaal ning igal pool mujal maailmas."
Meil on vaja väge.
Ma olen väsinud kogudusest, kus pole väge.
Sellest ei piisa, et oled misjonär, kes ütleb: "Jeesus armastab sind."
Vajame sel ajal väge.
Maailm otsib väge valest kohast: nõidusest, okultismist ja new age'st.
Kõik sellepärast, et kogudusel pole väge.
Jeesus ütles: "ma annan teile väe.
Õpilased pidid ootama, kuni nad saavad väe.
Ta teadis, et evangeeliumi kuulutades pidid nad näitama Jumala väge.
Imed ja tunnustähed on tulemus.
Jeesuse teenistus pidi jätkuma ka peale Tema ülestõusmist.
Vägi langes nelipühapäeval.
Õpilased esindasid Kristuse Ihu.
See polnud ainult Peetrusele, Paulusele ega Johannesele.
Vägi tuli kõigi usklike jaoks.
Sellele võrratule nelipühapäevale, täpsemalt Issanda pidupäevale,
mis oli Jeruusalemmas, tuli inimesi eri paikadest üle maa,
et saada abi, kuna kuulsid Issanda imelistest tegudest.
Nad nägid, kuidas inimesed rääkisid vaimukeeltes.
Hämmastav.
See levis nagu kulutuli ja inimesed tulid kogudusse.
Tänu, Jeesus.
See oli märk, et Jumal oli andnud oma rahvale väe,
samuti märk sellest, Jumal tahtis, et Ta vägi, Püha Vaimuga ristimine,
mille läbi hakkasid inimesed rääkima Jumalaga võõrastes keeltes
ja said täidetud Jumala väega, võiks levida üle kogu maailma.
Seepärast kuulsid inimesed eri dialekte rääkimas.
See oli märk, et evangeelium
levib üle maailma ja Jeesus Kristus saab austatud.
Tänan, Jeesus.
Keeled vallandavad väe.
Te saate väe, kui Püha Vaim tuleb teie peale.
Te olete minu tunnistajad
Jeruusalemmas, Juudamaal ja kogu maailmas.
Meie oleme Jeesuse tunnistajad.
Olen vaadanud usklike elusid ja need pole heaks tunnistuseks.
Usklike elus on, sidumisi, himu, pattu, vihkamist, mõrva ja andeksandmatust.
Kas Püha Vaimu ristimine teeks meist tõelised tunnistajad?
Oled tunnistaja üksnes siis, kui su elu särab puhtusest.
Algkoguduse läbi ilmnesid suured väeavaldused,
kuna nad olid täidetud Püha Vaimuga ning rääkisid keeltes.
Igaüks meist peab olema Vaimuga täidetud.
Püha Vaimuga täitumine tähendab Püha Vaimuga ristimist.
See tähendab, et oled jätkuvalt Püha Vaimuga täidetud.
See ülevoolamine, mis tuleb Jumala keeltes rääkimisest.
Apostlite teod 2:4.
Kui Püha Vaim langes usklikele nelipühipäeval,
siis nad kõik täitusid ja rääkisid uusi keeli.
Kiitus Jumalale!
Tulekeeled langesid inimeste peale.
Miks?
Jumal tahtis igale usklikule anda väe.
Ristija Johannes prohveteeris, et kui Jeesus tuleb,
siis ristib Ta Püha Vaimu ning tulega.
Püha Vaim jätkas Jeesuse tegusid, kuna Ta oli surnust üles tõusnud.
Jeesus andis usklikele väe, et nad teeksid suuremaid tegusid.
Jeesuse sõnul teevad Ta järgijad Temast suuremaid tegusid.
Apostlite teod 5:12: "Apostlite käte läbi
sündis palju tunnustähti ja imetegusid rahva seas.."
Palju imesid ja tunnustähti.
Need ei lakanud pärast apostlite surma.
Imed sünnivad täna, sest Jeesus elab ja Püha Vaim liigub kogu maailmas.
Imed sündisid apostlite läbi.
Usun, et kui saad Püha Vaimuga ristitud,
siis on sul vägi Saatana üle.
Saatan ei taha, et sul oleks vägi vaid ta tahab sind hoida väeta,
sest siis saab ta sind rõhuda ja kinni hoida.
Jeesus ütles, et saame väe
ja teeme suuremaid tegusid, sest Jeesus läks Isa Juurde.
Vägi on haigete tervendamiseks,
surnute äratamiseks ja pidalitõbiste puhastamiseks.
See on märk sellest, et Jeesus on Messias.
Jeesus teatas Ristija Johannesele, et kui ta ei usu, et Ta on Messias,
vaadaku Tema läbi toimunud imesid: haiged tervenevad, surnud ärkavad,
pidalitõbised tervenevad, pimedad näevad ja kurdid kuulevad.
Kiitus Jumalale!
Need on tunnustäht, et Jumala kuningriik on tulnud.
Meil on vaja, et Jumala riik tuleks tänapäeval esile.
Kõik usklikud esindama seda kuningriiki -
panna käed haigetele ning näha neid tervenemas.
See on üks nõue neile, kes on Püha Vaimu väega täidetud.
Kui oled Püha Vaimuga ristitud,
hakkavad üheksa vaimuandi toimima su elus.
See on kui värav.
See on tuli su sees, kui Jumala Vaim on su täitnud.
See tuli sütitab sinus vaimuannid, kui uks vaimuandideni.
Ma ei saanud prohveteerida, kui ma ei olnud Püha Vaimuga ristitud.
Samuti ma ei suutnud vaime eristada.
Sama oli ka tervenemiste ning teiste vaimuandide puhul.
Ma ei saanud neid enne teha, kui sain Püha Vaimuga ristitud.
Kui ma sain ristitud, hakkas minus tuli põlema.
Kui gaasiahju põlemine.
See tuli süütas vaimuannid, mida Jumal oli minusse pannud.
See sütitas need.
Mu käed muutusid kuumaks.
Hakkasin palvetama haigete eest ning nägin nende tervenemist.
Sel põhjusel peame olema Püha Vaimuga ristitud ja täidetud.
Ristitud - st kastetud väe sisse.
Kui kaua peaksime rääkima keeltes?
Paulus rääkis keeltes rohkem kui kõik teised kokku.
1. Korintlastele 14:18
Ta kiitles, et räägib keeltes rohkem kui kõik teised.
See on hea tunnistus.
Võib-olla sellepärast lubas Jumal
Paulusel kirjutada enamuse Uuest Testamendist.
Paulus palvetas rohkem kui me kõik.
Mis on siis seos ilmutuse ja keeltes rääkimise vahel?
Iga taevane õnnistus on peidetud Kristuses.
Kui oleme Püha Vaimu läbi täidetud Kristusega,
siis saamegi osa jumalikust ilmutusest.
Paulus täitis end alati Jumala Sõna ja tarkusega.
Võrratu.
Tänu Jeesusele!
Meil peab olema ilmutuslikke teadmisi.
Ma tahan rohkem ilmutuslikke teadmisi.
Piibli kohaselt peab meil
olema Kristuse meel, ehk Vaimu mõtteviis.
Usun, et peame enam rääkima vaimukeeltes.
Sellega räägid Jumala sõnu
ning lased Tema Vaimul täita me mõistus ja süda.
Saame jumalikku ilmutust, nõuandeid ning arusaamist.
Teeme siis õigeid otsuseid, läheme õiget rada pidi.
Samuti saame sel ajal omada eristamisvõimet.
Ääretult oluline on eristada, mis on Jumalast ja mis mitte.
Kui sa palvetad vaimus, siis sulle antakse Kristuse meel.
Me kõik vajame Kristuse meelt.
1. Korintlastele 2:1-16.
Paulus ütles: "Kui ma teie juurde tulin, vennad, ei tulnud ma
üleva kõne või tarkusega kuulutama teile Jumala saladust.
Sest ma otsustasin teada teie keskel
ainuüksi Jeesusest Kristusest ja Temast kui ristilöödust."
Ta lisas: "ning mu kõne ja mu kuulutus
ei püüdnud veenda tarkusega vaid Vaimu ja väe osutamisega,
et teie usk ei oleks inimlikus tarkuses vaid Jumala väes."
Paulus, kes palvetas niivõrd palju keeltes,
ütles, et sellepärast on mul palju väge.
Ma pole tulnud kõnet pidama.
Ma ei tulnud, et rääkida teile ilusaid sõnu.
Ma tulin näitama märki, et Jeesus on Messias,
elava Jumala Poeg ning Ta sõna on tõde.
Imed toimuvad täna ja inimeste elud muutuvad Püha Vaimu väe läbi.
Kiitus Jumalale!
Jumal võib oma väega pöörata sinu olukorra ümber.
Ma tulin demonstreerima Jumala Kuningriiki ja au.
Seda vajame meiegi, armsad.
Sinul ja minul on vaja ilusate sõnade asemel Jumala väge.
Kui keegi ütleb sulle: "Ma olen haige,"
parem küsi, kas võid palvetada, mitte ära paku talle ravimeid.
Anna talle edasi oma arsti soovitus.
Jeesus on arstide arst.
Ta nimi on Jehovah Rapha.
Kutsun Teda dr Rapha.
Ta on Isand, sinu Tervendaja.
Ta on aukuningas.
Ta on tervendaja, kiitus Jumalale.
Püha Vaimu väe läbi
sai kogudus alguse ja imed sündisid kogu maailmas.
Seda ülestõusnud Kristuse väe tõttu, kes istub hetkel Jumala paremal käel.
Ta võitis surma, sest see ei saanud Teda kinni hoida.
Jumala väe tõttu Ta tõusis üles.
Jumala väes läks Ta põrgusse minu ja sinu pärast.
Ta võttis Saatanalt endale põrgu ja surmavalla võtmed.
Ta tõusis võidukalt ja ütles:
"Minule on antud kõik meelevald taevas ja maa peal."
Tänu, Jeesus.
See juhtus Jumala väe läbi.
Jumala väe tõttu on Jeesuse haud tühi.
Meie usk toetub Jumala väele.
Usud, sest Jeesus Kristus on üles tõusnud.
Jumala väe läbi Ta alistas haua ja surma.
Au Jumalale.
Jeesus ei öelnud üksnes, et meelevald on antud Talle.
Luuka 10 lisas Ta,
et on andnud meile väe astuda madude ja skorpionide peale
ja vaenlase kogu väe peale ning miski ei tee teile iial kahju.
Ta andis meile oma väe.
Au Jumalale!
Õpilased võidsid inimesi õliga, kui Jeesus elas ihus.
Püha Vaim polnud veel tulnud.
Kui Jeesus tõusis üles surnuist, siis polnud enam õli vaja.
Õli oli usklike kätes.
Nad olid täidetud õliga, auga ja väega.
Imed ja tunnustähed sündisid.
Jeesus ütles, et see on teie pärandus.
See kuulub kõigile, kes usuvad.
Kes usuvad, need räägivad uusi keeli.
Kuna nad räägivad uutes keeltes, astuvad nad madude
ja skorpionide peale ning kogu vaenlase väe peale.
Nad panevad käed haigete peale ja haiged saavad terveks.
Neil on meelevald mao üle
ning iga kurja asja üle, samuti pimeduse vägede.
See on vastus sinu eluks ning läbimurdeks igas olukorras.
Selle tõttu võib sul olla võit Saatana üle.
Sul on vaja väge.
Jeesus näitas Apostlite tegudes, et kui Püha Vaim langeb,
saame täis Jumala väge ja vaimu ning hakkame rääkima uusi keeli.
Me räägime Jumala enda keelt, millest Saatan ei saa aru.
Me austame Jumalat.
Me saame osa kõigega, mida Vaim meile annab.
Palvetame koos.
Issand Jeesus, ma usun, et usk on igaühes üles õhutatud.
Palun, et ristiksid neid Püha Vaimuga.
Selle tunnuseks on uued keeled.
Kui nad avavad suu ja pöörduvad Su poole usus
ning räägivad silpe ja fraase, et Sind ülistada,
siis sa täidad nende suu nagu juhtus nelipühipäeval.
Nad hakkavad rääkima sõnu.
Nad ei räägi soome, rootsi, eesti ega mõnes muus keeles.
Nad hakkavad Jumala Vaimus rääkima teistes keeltes.
Hakka koos minuga rääkima, ava oma suu ning räägi usus.
Püha Vaim, tänan Su kohalolu eest.
Tänan, et langed hetkel igaühele,
kasvõi nende köökides ja elutubades või kust iganes nad vaatavad.
Sa ei tee vahet isikutel.
Jeesuse nimel, Püha Vaim langeb sinule.
Kui avad oma suu, et rääkida silpe, et Jumalat ülistada,
siis Ta täidab su, sest Ta austab oma nime.
Sa saad väe.
Kiitus Jumalale!
TERVENEMINE KUULUB SINULE
TV7 on toonud sõnumi päästest ja tervenemisest
tuhandetele Soomes, Rootsis, Eestis ja kogu maailmas.
Kui saade on sind puudutanud, on sul võimalus midagi teha.
Selleks võid helistada annetustelefonil 900 1777.
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Ülle Berg